CELEX: 62014CN0160
Language: et
Date: 2014-04-04 00:00:00
Title: Kohtuasi C-160/14: Eelotsusetaotlus, mille on esitanud Varas Cíveis de Lisboa (5 a Vara Cível) (Portugal) 4. aprillil 2014  – João Filipe Ferreira da Silva e Brito jt versus Portugali riik

10.6.2014   
            
            
               ET
            
            
               Euroopa Liidu Teataja
            
            
               C 175/30
            
         Eelotsusetaotlus, mille on esitanud Varas Cíveis de Lisboa (5a Vara Cível) (Portugal) 4. aprillil 2014 – João Filipe Ferreira da Silva e Brito jt versus Portugali riik
   (Kohtuasi C-160/14)
   2014/C 175/37
   Kohtumenetluse keel: portugali
   
      Eelotsusetaotluse esitanud kohus
   
   Varas Cíveis de Lisboa
   
      Põhikohtuasja pooled
   
   
      Kaebuse esitajad: João Filipe Ferreira da Silva e Brito jt
   
      Vastustaja: Portugali riik
   
      Eelotsuse küsimused
   
   
               1.
            
            
               Kas nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (1), ja eelkõige direktiivi artikli 1 lõiget 1 tuleb tõlgendada nii, et „ettevõtte ülemineku” mõiste hõlmab olukorda, kus tellimuslendude turul tegutsev ettevõtja likvideeritakse tema sellise enamusaktsionäri otsusega, kes omakorda tegutseb lennutranspordi sektoris, ning kus likvideerimise raames emaettevõtja:
               
                           i)
                        
                        
                           asub likvideeritud äriühingu asemele lennukite liisingulepingutes ja reisikorraldajatega sõlmitud kehtivates tellimuslendude lepingutes;
                        
                     
                           ii)
                        
                        
                           viib ellu tegevust, mida seni teostas likvideeritud äriühing;
                        
                     
                           iii)
                        
                        
                           võtab tööle tagasi mõned töötajad, kes seni töötasid likvideeritud äriühingus, ja annab neile identsed tööülesanded;
                        
                     
                           iv)
                        
                        
                           võtab üle likvideeritud äriühingu väikevahendid?
                        
                     
         
               2.
            
            
               Kas ELTL artiklit 267 (endine artikkel 234) tuleb tõlgendada nii, et võttes arvesse eelmises küsimuses välja toodud asjaolusid ning seda, et siseriiklikud madalama astme kohtud, kes kohtuasja lahendasid, olid teinud vastupidised otsused, oli Supremo Tribunal de Justiça kohustatud esitama Euroopa Liidu Kohtule eelotsuse küsimuse selle kohta, kuidas õigesti tõlgendada „ettevõtte ülemineku” mõistet direktiivi 2001/23/EÜ artikli 1 lõike 1 tähenduses?
            
         
               3.
            
            
               Kas ühenduse õigusega ja eelkõige põhimõtetega, mille Euroopa Kohus kehtestas kohtuotsuses Köbler (2) seoses riigivastutusega isikutele tekitatud kahju eest, mis tekkis ühenduse õiguse rikkumisest viimase astmena kohtuasja lahendanud kohtu poolt, on vastuolus sellise siseriikliku õigusnormi kohaldamine, mis seab riigi vastu esitatava hüvitisenõude tingimuseks kahjuliku otsuse eelneva tühistamise?
            
         
      (1)  EÜT L 82, lk 16; ELT eriväljaanne 05/04, lk 98.
   
      (2)  C-224/01, EU:C:2003:513.